મુંબઈ સ્થિત સોલ્વન્ટ એક્સટ્રેક્ટર્સ એસોસિએશન ઓફ ઈન્ડિયા(SEA)એ કહ્યું છે કે ‘અમેરિકા અને ચીન વચ્ચે ચાલી રહેલા ટ્રેડ વોરને કારણે ઘણી અનિશ્ચિતતા સર્જાઈ છે અને તેને કારણે ચીને સોયા ખોળ અને અન્ય ખોળની જરૂરિયાત પૂરી કરવા માટે ભારત જેવા દેશો પર મદાર રાખવો પડશે. એટલે જ ચીને ભારતમાંથી ખોળની આયાત પરનો પ્રતિબંધ દૂર કરવા અંગે ફેરવિચાર કરવાની ફરજ પડી છે. તેને કારણે ભારત માટે ચીનનું બજાર ખૂલશે. હા, નિકાસ માટે ફાઈટોસેનિટરી સર્ટિફિકેટ મેળવવાનું રહેશે.' SEAએ કહ્યું હતું કે તેણે વાણિજ્ય મંત્રાલયને વિનંતી કરી છે કે તે ચીનના AQSIQ ઓથોરિટી પાસેથી આ સર્ટિફિકેટ અંગે સ્પષ્ટતા કરે.